laion/Wikipedia-Exotic huggingface dataset:
יואב טילן

יואב טילן (נולד ב-27 בינואר 1972) הוא אלוף-משנה בצה"ל, המשרת כקצין אג"ם של הגיס הצפוני. בתפקידו הקודם כיהן כמפקד עוצבת ראם. יואב טילן הוא נכדם (מצד אימו רעיה) של שופט בית המשפט העליון אליהו מני ושל ציפורה לבית גמזו (אחותו של ד"ר חיים גמזו). אביו היה ישראל טילן, מהנדס וחתן פרס ביטחון ישראל, שידוע כמפתח הטנקים שוט קל ומרכבה. עם גיוסו לצה"ל שובץ טילן בחטיבה 211 של חיל השריון, שם עבר הכשרה כלוחם ואליה חזר אחרי קורס מפקדי טנקים. בהמשך השלים קורס קציני שריון ושימש כמפקד מחלקת טנקים. בשנים 1995-1996 היה מפקד פלוגה ו' של גדוד 77 מחטיבה 7, אחריה פיקד על פלוגה בקורס קציני שריון. שימש קצין אג"ם של חטיבה 7 והיה מתוכנן להתמנות למפקד גדוד 82, אולם בעקבות הדחת מפקד גדוד 71 מחטיבה 188, מונה בתחילת 2004 למג"ד 71. בעת ששימש כמפקד גדוד 71 נחטף גלעד שליט ששירת באחת הפלוגות בגדוד, בשעה שהגדוד ביצע תעסוקה מבצעית בגזרת כרם שלום. טילן לא הואשם בתפקודו הלקוי של שליט, כיוון שהגזרה שבה בוצעה החטיפה, כרם שלום, הייתה אז תחת פיקודה של חטיבת גולני. לאחר מכן שימש כמפקד גדוד 198 בחטיבה 460 וכסגן מפקד חטיבה 188. בתפקידו הבא שימש כמפקד עוצבת ראם ומדריך בקורס מפקדי פלוגות ומפקדי גדודים. בינואר 2015 הוחלט על מינויו לקצין אג"ם של הגיס הצפוני , והוא נכנס לתפקיד באוגוסט 2015. יואב נשוי לדנה טילן, להם שני ילדים. יואב טילן ואלי מיכלסון, יחידות מיוחדות ללמידה מערכתית בצה"ל – "שקד", "רימון" ו"אגוז" כמקרי מבחן ל"יחידות למידה", בין הקטבים 6, ינואר 2016, עמ' 145–163 אמנון ברזילי, יש עוד אבא, באתר הארץ, 11 בספטמבר 2002 ניבה גולדברג ורעות פרקש, במחנה, ‏המ"פ שחלק עם רחל זיכרונות - הפך לבעלה, באתר ‏מאקו‏, 25 באפריל 2012 חנן גרינברג, המג"ד של גלעד: ערוכים להשיב אותו, באתר ynet, 26 ביוני 2007 עמוס הראל, הרמטכ"ל קידם את הקצין שבגזרתו נחטף גלעד שליט לתפקיד מח"ט גולני, באתר הארץ, 18 באוקטובר 2007. עמית קורח, פעמיים כי טוב, אתר זרוע היבשה, ‏ 24.08.2009. דנה פטרוב, דהרו לצפון: שריונרים במילואים התאמנו בטכניקות לחימה חדשניות, באתר צה"ל (דרך ארכיון האינטרנט), 4 בנובמבר 2014 שורת מינויים בדרגות אל"ם וסא"ל; תקן מפקד יהל"ם הועלה מסא"ל לאל"ם, באתר צה"ל (דרך ארכיון האינטרנט), 19 בינואר 2015
אראפיראקה

אראפיראקה (בפורטוגזית: Arapiraca) היא עיר במרכז מדינת אלגואס שבברזיל. העיר שוכנת במרחק של 135 ק"מ ממערב לבירת המדינה מסייאו והיא העיר השנייה בגודלה במדינה. היא נוסדה בשנת 1924. העיר ידועה בעיקר בשל תעשיית הטבק שלה, ולפיכך נחשבת ל"בירת הטבק של ברזיל". מדיה וקבצים בנושא אראפיראקה בוויקישיתוף אתר האינטרנט הרשמי של אראפיראקה ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
פביליון ד'ארסנל

פביליון ד'ארסנל (צרפתית: pavillon de l'Arsenal, פירוש: "ביתן התחמושת") הוא מוזיאון הממוקם בפריז, בירת צרפת ומוקדש לאדריכלות ותכנון עירוני של פריז. בניין המוזיאון נבנה בשנת 1879 על ידי לורן לואי בורניש שהיה סוחר עצים וצייר, בסמוך למנזר סלסטין. בשנת 1988 הפך למרכז של תערוכות ותיעוד בנושאים הקשורים לתכנון עירוני והאדריכלות של פריז. כיום הפעילות במוזיאון כוללת גם ספרייה העוסקת בחייהם היומיים של תושבי פריז וסימפוזיונים פתוחים לציבור בנושאי התכנון העירוני של פריז בשיתוף עם אנשים הנוגעים בדבר. בתצוגת תערוכת הקבע של המוזיאון בשטח של 800 מטר מרובע ישנה תצוגה המראה את התפתחות העיר והאדריכלות של פריז משנת הקמתה ועד היום. בנוסף ישנם עוד שלושה חללים המשמשים לתערוכות מתחלפות בנושאי הדיור, ותכנון העיר על ידי הברון אוסמן ופרויקטים מתוכננים. בנוסף חלל נוסף מוקדש לכל האדריכלות הצרפתית. אולם התצוגה הראשי תצלום אווירי של פריז באולם הראשי חלל התצוגה המוקדש לפרויקטים עתידיים סימפוזיון במוזיאון מדיה וקבצים בנושא פביליון ד'ארסנל בוויקישיתוף אתר האינטרנט הרשמי של פביליון ד'ארסנל (בשפות מרובות) פביליון ד'ארסנל, ברשת החברתית פייסבוק פביליון ד'ארסנל, ברשת החברתית אקס (טוויטר) פביליון ד'ארסנל, ברשת החברתית אינסטגרם פביליון ד'ארסנל, ברשת החברתית LinkedIn ערך זה הוא קצרמר בנושא מוזיאונים ובנושא צרפת. אתם מוזמנים לתרום לוויקיפדיה ולהרחיב אותו.
ריו לארגו

ריו לארגו (בפורטוגזית: Rio Largo) היא עיר במדינת אלגואס שבברזיל. העיר שוכנת במרחק 27 ק"מ צפון-מערב לבירת המדינה, מסייאו והיא העיר השנייה בגודלה במטרופולין של מסייאו. ריו לארגו נוסדה בשנת 1830 וב-1915 זכתה למעמד של עיר. כלכלתה התבססה בעיקר על גידול סוכר, סיבי טקסטיל, וטבק, אם כי מאז שנות השבעים של המאה ה-20 חלה התפתחות משמעותית של ענפי התעשייה והשירותים. עם זאת, על פי נתונים רשמיים משנת 2024, אינדקס רמת החיים של העיר הוא 2.8, והתוצר השנתי הוא 18,800 ריאל לנפש (3380 דולר), כ-35% מהנתון הממוצע בברזיל. מדיה וקבצים בנושא ריו לארגו בוויקישיתוף אתר האינטרנט הרשמי של ריו לארגו ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
סוויפט (שפת תכנות)

סוויפט (אנגלית: Swift) היא שפת תכנות שפותחה על ידי אפל לפיתוחי iOS, macOS, watchOS, tvOS ולינוקס. השפה הוצגה לראשונה בכנס המפתחים העולמי של אפל – WWDC. השימוש בשפה הֵחֵל כאשר גרסה 6 של Xcode הושקה בתאריך 9 בדצמבר 2014. var apples = 5 var oranges = 10 print("I have \(apples) apples and \(oranges) oranges") // I have 5 apples and 10 oranges Objective-C מדיה וקבצים בנושא סוויפט בוויקישיתוף אתר האינטרנט הרשמי של שפת התכנות (באנגלית) "Building assert() in Swift, Part 2: __FILE__ and __LINE__". Swift Blog, Apple Developer. נבדק ב-26 בספטמבר 2014. Swift borrows a clever feature from the D language: these identifiers expand to the location of the caller when evaluated in a default argument list. {{cite web}}: (עזרה) ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
קבוט

קבוט או קאבוט הוא שם משפחה. האם התכוונתם ל... ג'ון קבוט – נווט וחוקר ונציאני, אחד האירופאים הראשונים שנחתו על אדמת אמריקה מג קאבוט – סופרת אמריקאית סבסטיאן קבוט – מגלה ארצות וספן איטלקי. בנו של ג'ון קבוט סבסטיאן קבוט (שחקן) – שחקן קולנוע וטלוויזיה אנגלי
דאבוש

דאבוש או דבוש הוא שם משפחה יהודי טריפוליטאי. האם התכוונתם ל... גידי דבוש – זמר ומוזיקאי ישראלי נורית דאבוש – יו"ר מועצת הרשות השנייה לשעבר פרג'אללה דאבוש – רב מקובל ואב בית הדין היהודי בטריפולי בנו רפאל דאבוש - מרבני ומנהיגי יהדות לוב רמי דותן (רחמים דבוש) - איש צבא ישראלי, יו"ר האגודה למען החייל
יוסט

יוסט הוא שם משפחה ממקור גרמני (Jost). האם התכוונתם ל... יצחק מרדכי יוסט – היסטוריון יהודי-גרמני מאיר יוסט – הרב הראשי של הולנד במשך 45 שנה. בנו של ניסן יוסט ניסן יוסט – מלחין החצר של חסידות ויז'ניץ במזרח אירופה אלפרד ז'וסט (Jost) - אנדוקרינולוג צרפתי
מגדל רמז

מגדל רמז הוא מגדל מגורים בן 31 קומות ברחוב רמז 6 בתל אביב ובו 40 יחידות דיור. טרם בנייתו נקנה הבניין על ידי קבוצה מאורגנת בת מספר משקיעים פרטיים שאורגנה על ידי אורי חייצ'וק, שכל אחד מהם רכש מספר קומות מ–30 קומותיו, שטח כל קומה 500 מ"ר. הקבוצה רכשה את המגרש ב-2007 לאחר שהציעה 41 מיליון דולר במכרז שערכה שירותי בריאות כללית. המגדל עוצב על ידי משרד האדריכלות "משה צור אדריכלים", וכן משרד "דו אדריכלים" כאדריכל משנה, הרכישה היא סימטרית - מי שקנה את הקומה התחתונה ביותר רכש גם את העליונה, וכך הלאה עד נקודת האמצע. עיצוב הפנים של החללים המשותפים במגדל הוא של האדריכל פיצו קדם והחברה המבצעת הייתה א. דורי. במגדל בריכה וספא. מיקומו של המגדל נמצא בלב תל אביב ומן חלונתיו משקיף נוף לקו הרקיע של העיר. הבניין נראה כתיבה אנכית מזכוכית. בפברואר 2022, התרחשו מספר הפגנות של אוהדי בית"ר ירושלים כנגד בעלי בית"ר, משה חוגג, הגר במגדל, במהלך אחת ההפגנות רימון הלם הושלך לעבר המגדל, כתוצאה מכך קירות הזכוכית שבו נופצו. אות העיצוב שנת 2013 למבני ומגדלי מגורים עלה לשלב הגמר בתחרות המגדלים של הארגון הבינלאומי המועצה לבניינים גבוהים וסביבת מחיה עירונית מגדל רמז, באתר גורדי השחקים העולמי (באנגלית) למה לא צריכים לשווק את מגדל רמז?, באתר הארץ, 15 בנובמבר 2012 דותן לוי, בלעדי ל"כלכליסט": נעם לניר מכר את חלקו במגדל רמז, באתר כלכליסט, 22 במרץ 2010 "בסוף מישהו ימות": רימון הלם הושלך לבית חוגג, באתר ynet, 1 בפברואר 2022 אתר התחרות עמוד אודות המבנה באתר הארגון
סנטנה דו איפנמה

סנטנה דו איפנמה (בפורטוגזית: Santana do Ipanema) היא עיר בחלקה המערבי של מדינת אלגואס שבברזיל העיר נוסדה בשנת 1875 על גדות נהר איפנמה. מקור השם איפנמה הוא "מים רעים" בשפת הילידים. בסוף המאה ה-18 הגיעו למקום מיסיונרים שבנו בו כנסייה. בשלב זה התפתחו במקום החקלאות וגידול בעלי החיים. בשנת 1836 הוגדר המקום כיישוב, שב-1875 הוכרז ככפר וב-1921 כעיר. בעיר פועלת כיום האוניברסיטה של מדינת אלגואס. מדיה וקבצים בנושא סנטנה דו איפנמה בוויקישיתוף אתר האינטרנט הרשמי של סנטנה דו איפנמה ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
טרבוויץ' (הר)

הר טְרֶבֶּוִויץ' (בבוסנית: Trebević) הוא הר בבוסניה והרצגובינה, השוכן בשטח הרשות המקומית סרייבו המזרחית וחולש על העיר סרייבו. הר טרבוויץ' היה אחד מאתריה של אולימפיאדת החורף בסרייבו (1984). על מורדות הר טרבוויץ' סמוך לקובאצ'יצ'י שוכן בית העלמין "הישן" של יהודי סרייבו שהוקם ב-1630. עוד שוכן במקום פארק ההנצחה וראצה ובו אנדרטאות לזכר 2,000 חללי הפרטיזנים היוגוסלבים שנהרגו בקרבות לשחרור יוגוסלביה במלחמת העולם השנייה וכן 9,000 אזרחים ומהם כ-7,500 יהודים בני בוסניה שנרצחו על ידי הנאצים והאוסטאשה במחנות ההשמדה. במהלך מלחמת בוסניה התחוללו במקום קרבות כבדים, הצבא הסרבי מיקש את שטח ההר ונגרמו נזקים כבדים לבית העלמין ופארק ההנצחה. לאחר המלחמה ובסיוע ארגוני סיוע בין-לאומיים פונו המוקשים מההר. מדיה וקבצים בנושא הר טרבוויץ' בוויקישיתוף הר טרבוויץ', באתר peakbagger.com (באנגלית) הר טרבוויץ', באתר web.archive.org (בבוסנית) ערך זה הוא קצרמר בנושא בוסניה והרצגובינה ובנושא גאוגרפיה של אירופה. אתם מוזמנים לתרום לוויקיפדיה ולהרחיב אותו.
היים

היים (Heim, Heym) הוא שם משפחה שמקורו בגרמנית ומשמעותו בית. האם התכוונתם ל... אריברט היים – רופא אוסטרי שנודע בכינוי "דוקטור מוות" גיאורג היים – סופר ומשורר גרמני ניקולא היים – לבריתן אופרה איטלקי סקוט היים – סופר אמריקאי קורי היים – שחקן קנדי שטפן היים – סופר יהודי-גרמני חיים (פירושונים) האם (פירושונים)
יאן קליין

יאן קליין (בהולנדית: Jan Kasper Klein, נולד ב-8 ביוני 1912) היה מורה להתעמלות בבית ספר בדלפט שבהולנד וחסיד אומות העולם. זמן מה לאחר כיבוש הולנד על ידי גרמניה הנאצית אפשר קליין ליהודי בשם מישה אלקן להתגורר עמו. החל מינואר 1943 אפשר קליין גם לקופץ למים היהודי בוב דנבום (Bob Denneboom), שעד אז הסתתר במקומות מסתור שונים, לגור עמו. באביב 1942, עם תחילת גירושיהם של יהודי הולנד למחנות השמדה, הסתיר בביתו קליין את כל בני משפחתו של דנבום, ובסך הכל 17 יהודים. כדי לתת הסבר משכנע לשכניו בדבר העובדה שהוא מביא ככרות לחם רבים לביתו, סיפר להם קליין שהוא מפעיל עסק לפירורי לחם. בתקופת המלחמה הועסק יאן בהפצת מזון, ועיסוק זה אפשר לו לנוע בחופשיות ברחבי העיר. באמצעות קשריו עם המחתרת ההולנדית האנטי-נאצית הצליח קליין להשיג כרטיסי מזון וכך לספק מזון נוסף למסתתרים. חלק מהיהודים המסתתרים הועברו בחשאי מעת לעת אל בית אמו של קליין בעיר האג. ב-16 בפברואר 1944 פשטו הגרמנים על בתיהם של קליין ושל אמו. כולם נעצרו, כולל יאן, גב' קליין ומישה אלקן. רק בוב דנבום נמלט. מבין 19 האנשים שנעצרו, רק חמישה שרדו את המחנות. הוריו של בוב, אחותו ובעלה, נרצחו באושוויץ. חברו של בוב, סימון ווס, נרצח בגרמניה. יאן קליין, שנכלא בדכאו, ואמו, גב' קליין בת ה-65 שנכלאה בווכט, שרדו. מבין היהודים שרדו רק שלושה: מישה, שעלה לישראל לאחר המלחמה; רוזה ווס-רייקסמן, שלאחר מכן נישאה לבוב דנבום; וקרוב רחוק של בוב. מקס ון פרג הגיע לדירת המסתור של יאן קליין בספטמבר 1943 לאחר שדירת המסתור של משפחתו בדלפט נחשפה בעקבות הלשנה. הוא נתפס שם בפשיטת הגרמנים, הועבר לאושוויץ ולא שב. לאחר המלחמה שב קליין לעבודתו כמורה להתעמלות. ב-1974 הכיר יד ושם בקליין כחסיד אומות העולם. יאן קליין, באתר יד ושם (באנגלית) יאן קליין באתר יד ושם על בוב דנבום, באתר יד ושם
היין

היין הוא שם משפחה. האם התכוונתם ל... היין סלסטיאל גרופ (Hain Celestial Group) - יצרנית מזון המתמקדת בעיקר במזון טבעי ואורגני ובמוצרי טיפוח אישיים אישים לארי היין (Larry Hoehn)- מתמטיקאי אמריקאי משפט היין – מספר משפטים בגאומטריה המיוחסים למתמטיקאי האמריקאי לארי היין לואיס היין (Lewis Hine) - סוציולוג וצלם אמריקאי חברתי, ממבשרי הצילום התיעודי מיכל היין – שייטת מיסטרל אולימפית ישראלית פייט היין (Piet Hein) - מדען דני, מתמטיקאי, משורר ולוחם חופש הין היינס
אגם שקודרה

אגם שקודרה, נקרא גם אגם סקאדר (באלבנית: Liqeni i Shkodrës, במונטנגרית: Скадарско језер, באיטלקית: Lago di Scutari), הוא האגם הגדול ביותר בחצי האי הבלקני. שטחו 450 קמ"ר, והוא מתחלק בין מונטנגרו ואלבניה. העיר הגדולה היחידה לחופו היא שקודרה שבאלבניה, בקצהו הדרומי של האגם. שטח האגם נע בין 370 קמ"ר ל-530 קמ"ר תלוי בעונת השנה. למפלס המים של האגם משרעת של כ-5 מטרים. המקור העיקרי למים הוא נהר מוראצ'ה הזורם מהרי מונטנגרו ונשפך בצפון האגם. בנוסף לכך יש נביעות בקרקעית האגם ומספר נהרות קטנים. האגם מתנקז לנהר בונה היוצא מדרום האגם ליד שקודרה, קרוב לשם מתחבר אליו נהר דרין. בונה נשפך לים האדריאטי לאחר 41 ק"מ ומהווה ב-21 הק"מ האחרונים שלו את הגבול בין מונטנגרו לאלבניה. 2/3 משטח האגם נמצא במונטנגרו ו-1/3 באלבניה. האגם וחופיו בתחום מונטנגרו הוכרזו ב-1983 כשמורת טבע, אחת מהגדולות באירופה. השטח האלבני מועמד לכך. אגם שקודרה מוכר כאזור של מגוון ביולוגי של פאונת מים מתוקים ונמצאים בו מגוון רחב של רכיכות. כן נמצא בשמורה של האגם כ-270 מיני עופות, בעיקר שקנאים, קורמורנים, אנפות ושחפיים. באגם 34 מיני דגים טבעיים לאגם, הכוללים קרפיון, לבנון וצלופח ו-13 מיני דגים שהובאו מן החוץ. 7 מיני דגים אנדמים לאגם. באגם נמצאו כ-50 חלזונות מים מתוקים ובמדגם של 39 מהם נמצאו 12 אנדמיים לאגם. כן נמצאו באזור האגם 17 מיני שטצדאים, מתוכם 10 אנדמיים. המקום כאמור הוא שמורת טבע ויש הגבלות על הפיתוח שלו. התיירות בעיקר היא אקולוגית, צפרות, דיג וסיורים מודרכים בסירות מנוע ומשוטים. העיירה הקטנה וירפאזר (בסרבית - Вирпазар) משמשת מעגן לסירות היוצאות לסיורי תיירות באגם. בעיירה יש בית מלון ואנדרטה לפרטיזנים שנפלו באזור זה במלחמת העולם השנייה. באגם יש מספר איים קטנים. המפורסם ביניהם הוא גרמוז'ור (Грможур). העות'מאנים בנו עליו מבצר ב-1843. עם עצמאות מונטנגרו ב-1878 הוא הפך לבית כלא לפושעים מסוכנים וכונה "האלקטרז של מונטנגרו". בתחילת המאה ה-20 הוא הפך לכלא לאסירים פוליטיים. ברעידת אדמה שפקדה את האזור ב-1905 נהרס המבצר ולא שוקם. באי יש מושבות רבות של ציפורים והוא מכונה על ידי המקומיים "אי הציפורים". מדיה וקבצים בנושא אגם שקודרה בוויקישיתוף כתבה על אגם סקאדאר, הסוד הכמוס של מונטנגרו: אוצר טבעי של יופי והיסטוריה, מאת עמרי גלפרין, מעריב אונליין, 6 בספטמבר 2024 מידע על טיול באגם סקאדר, באתר Xplorer האי גרמוז'ור (אורכב 16.12.2017 בארכיון Wayback Machine), באתר like montenegro אגם שקודרה, באתר אנציקלופדיה בריטניקה (באנגלית) Talevski, Milošević, Marić, Petrović, Talevska and Talevska (2009). Biodiversity of Ichthyofauna from Lake Prespa, Lake Ohrid and Lake Skadar. Biotechnology & Biotechnological Equipment, 23(2). ISSN 1310-2818 Pešić, Vladimir & Peter Glöer. 2013, A new freshwater snail genus (Hydrobiidae, Gastropoda) from Montenegro, with a discussion on gastropod diversity and endemism in Skadar Lake., 2013 מבצר גרמוז'ור באגם שקודרה שייטים, קורמורנים ומבצר גרמוז'ור באגם שקודרה אנדרטת הפרטיזנים בווירפאזר מעגן הסירות בווירפאזר
היס

האם התכוונתם ל... Hiss Records (היס רקורדס) - מותג הקלטות ישראלי אלג'ר היס – פקיד במחלקת המדינה של ארצות הברית שהיה מעורב בהקמת האו"ם, והואשם בריגול לטובת ברית המועצות יהודה היס – פתולוג ישראלי, מנהל המכון לרפואה משפטית
פארק ההנצחה וראצה

פארק ההנצחה וראצה (בבוסנית: Vraca Spomen Park) הוא פארק לאומי ואתר מורשת לאומית של בוסניה והרצגובינה השוכן במורדות הר טרבוויץ' ונועד להנציח את חללי הפרטיזנים היוגוסלבים והנרצחים על ידי הנאצים והאוסטאשה במהלך מלחמת העולם השנייה, מקרב תושבי בוסניה והרצגובינה. הפארק תוכנן על ידי האדריכל ולדימיר דוברוביץ', הפסל אלייה קוצ'וקאליץ' ומתכנן הנוף אלכסנדר מלטריץ', ונחנך ב-25 בנובמבר 1981. הוא שוכן בסמוך למצודה אוסטרו-הונגרית משלהי המאה ה-19. בפארק ממוקמות אנדרטאות לזכר 2,000 הפרטיזנים מבוסניה ומהם 324 יהודים אשר נהרגו בקרבות לשחרור יוגוסלביה ולזכר 9,000 הנרצחים על ידי הנאצים ושלטון האוסטאשה ובכלל זה כ-7,500 מבני הקהילה היהודית. ב-1996, בשלהי מלחמת בוסניה נהרס הפארק בשיטתיות על ידי צבא רפובליקה סרפסקה עם נסיגתו מהאזור בכפוף להסכם דייטון. לאחר המלחמה שוקם הפארק וב-2005 הוכרז אתר מורשת לאומית של בוסניה והרצגובינה. מדיה וקבצים בנושא פארק ההנצחה וראצה בוויקישיתוף הקהילה היהודית בסרייבו, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמ' 217.
בית חולים 10

בית חולים 10 (או מרפ"א צפון) הוא מרכז רפואי צבאי השוכן ברחוב שמחה הולצברג בחיפה (ליד דרך הים). המתקן היה בעבר בית ספר נוצרי לבנים בשם "סנט לוקס", בחסות הכנסייה האנגליקנית. בעברו הרחוק שכן המרפ"א בבית החולים האיטלקי, כבית חולים צבאי, אך במהרה הוחזר בית החולים האיטלקי לבעליו והמרפ"א עבר לרחוב תל אביב בעיר התחתית למשך מספר שנים ובסוף שנות השישים עבר לבסיס "מחנה דוד". עם העברת שטחי בסיס מחנה דוד לשימוש בית העלמין הצבאי הועבר בית חולים 10 למיקומו הנוכחי. כיום בית חולים 10 מתפקד כמרפאה, ויש לו יכולת לתפקד כבית חולים בעיתות חירום. בשנת 2020 בעקבות התפרצות נגיף הקורונה בישראל נפתח במקום מתקן לטיפול בכ־300 חולי קורונה. בבית חולים 10 מתבצעות בדיקות רפואיות וכן מתקיימות גם ועדות רפואיות לצורך הערכתו וקביעתו של פרופיל צבאי, לחיילים שחלו או נפצעו במסגרת שירותם הצבאי. בסדיר ובמילואים. בשטח הבסיס נמצאת אנדרטת חיל הרפואה ובמקום נערך אחת לשנה טקס התייחדות עם חללי חיל הרפואה. מדיה וקבצים בנושא בית חולים 10 בוויקישיתוף מנוע חיפוש למוסדות רפואיים בישראל - בית חולים 10 יואב זיתון, תיעוד: מבנים נטושים מהמנדט הפכו לבי"ח צבאי לקורונה, באתר ynet, 11 באפריל 2020 ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
גיל מעוז

גיל מעוז (נולד ב-3 בינואר 1969) הוא אלוף-משנה במילואים בצה"ל, אשר פיקד על עוצבת יפתח. גדל בחיפה. התגייס לצה"ל ב-1987 לקורס טיס ממנו נשר ושובץ בחיל השריון. בשריון עבר הכשרה כלוחם וקורס מפקדי טנקים. בהמשך השלים קורס קציני שריון ושימש כמפקד מחלקת טנקים בגדוד 74 של חטיבה 188. גיל מעוז שימש במספר תפקידי פיקוד בחיל ובהם מדריך בקורס קציני שריון, קצין בגדוד 71 ומפקד פלוגה של טנקי מרכבה 3 בחטיבה 188. לאחר לימודי הנדסת חשמל בטכניון מונה לסגן מפקד גדוד 71. בתפקידו הבא שימש קצין אג"ם באוגדה 36. לאחר מכן מונה למפקד גדוד 433 בחטיבה 500. לאחר מכן שירת כראש אגף תכנון בזרוע היבשה ובמינוי חרום קצין אג"ם ב' באוגדה 162. עבר קורס מח"טים ושימש סמח"ט בבית הספר לשריון. בשנים 2004 ועד 2007 כיהן כמפקד חטיבה 434 ובמקביל שימש כראש תורת חיל השריון. במלחמת לבנון השנייה פיקד מעוז על עוצבת יפתח שלחמה כחלק מאוגדה 366 בגזרת מרג' עיון. לאחר מכן שימש כראש תוכנית צבא יבשה דיגיטלי במז"י. זוכה פרס ביטחון ישראל לשנת 2015 על חלקו בפיתוח מערכת צי"ד. גיל מעוז אל"מ במילואים מפקד חטיבה 434 אוגדה 366 במלחמת לבנון השנייה 2006, סרטון בערוץ "Yakov Horin", באתר יוטיוב (אורך: 01:06:56) מפרי עטו דבר מפקד עוצבת "יפתח" במלחמת לבנון השנייה, אל"ם (מיל') גיל מעוז, אתר צה"ל, ‏ 10.07.2016. חגי דקל, כך השתלט צה"ל על בסיס צבא לבנון, באתר nrg‏, 15 באוגוסט 2006. כך תראה מלחמת העתיד בצה"ל, באתר וואלה, 17 בספטמבר 2009. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
אולגה קורקולינה

אולגה קורקולינה (נולדה ב-18 במאי 1971) היא ספורטאית ישראלית אוקראינית, אלופת ישראל בקפיצה לגובה (4 פעמים ברציפות, 2002-1999) ובהדיפת כדור ברזל (1999 ו-2001), שיאנית ישראל בקפיצה לגובה (1.87 מטר) ובעלת התוצאה השלישית בטיבה בכל הזמנים של אתלטית ישראלית, מפתחת גוף ושחקנית קולנוע ישראלית. קורקולינה הופיעה בסרט קיק אס 2 כ"אמא רוסיה", נבלית-על חסרת רחמים הניחנת בכוח פיזי עילאי. קורקולינה נולדה באוקראינה. קורקולינה התאמנה בקבוצת מכבי חיפה כרמל, בהדרכת בעלה דמיטרי קורקולין. בתחרות שנערכה באולם במוסקבה רוסיה ב-19 בפברואר 1999 קבעה קורקולינה בקפיצה לגובה שיא ישראלי חדש של 1.82 מטר. שיא זה החזיק מעמד כ-7 שנים ונשבר על ידי מעיין שחף (1.83 מטר). באליפות ישראל שנערכה ביולי אותה שנה היא זכתה בשתי מדליות זהב, בקפיצה לגובה (1.80 מטר) ובהדיפת כדור ברזל (12.62 מטר). באליפות ישראל שנערכה בשנת 2001 זכתה קורקולינה בשתי מדליות זהב, בקפיצה לגובה בתוצאה של 1.79 מטר ובהדיפת כדור ברזל בתוצאה של 12.88 מטר. שנה לאחר מכן, באליפות ישראל היא זכתה במדליית זהב בקפיצה לגובה בתוצאה של 1.75 מטר ובכך הגנה על תוארה. בתחרויות האתלטיקה של המכביה ה-16 שנערכו בתל אביב ב-18 ביולי 2001 היא זכתה במדליית זהב בהדיפת כדור ברזל בתוצאה של 12.66 מטר. בתחרות שנערכה בכנרת, ב-2 בפברואר 2002 קבעה קורקולינה בקפיצה לגובה שיא ישראלי חדש של 1.87 מטר, שיפור לשיא בן עשר השנים של לודמילה מרמן (1.86 מטר). שיא זה החזיק מעמד כ-8 שנים ונשבר על ידי שחף (1.88 מטר). באליפות ישראל שנערכה ביולי אותה שנה היא זכתה במדליית זהב בקפיצה לגובה בתוצאה של 1.75 מטר, לפני דליה פבלוב (1.62 מטר) ומאירה הראל (1.57 מטר). באליפות ישראל באתלטיקה שנערכה ביולי 2004 זכתה קורקולינה בשתי מדליות, כסף וארד. מדליית כסף בהדיפת כדור ברזל בתוצאה של 11.85 מטר, אחרי סיוון ג'אן (14.52 מטר) ומדליית ארד בקפיצה לגובה בתוצאה של 1.62 מטר, אחרי חן עדרי (1.71 מטר). נוסף לכך, היא סיימה במקום רביעי בהטלת כידון בתוצאה של 33.33 מטר. קורקולינה נשואה, מתגוררת בחיפה ולה בן ובת. קפיצה לגובה: 1.87 מטר (2002) הדיפת כדור ברזל: 13.25 מטר (2001) הטלת כידון: 33.48 מטר (1999) יידוי פטיש: 26.24 מטר (2001) קרב שבע: 4356 נקודות (1999) קפיצה לגובה: 1.82 מטר (1999) אולגה קורקולינה, באתר התאחדות האתלטיקה הבין-לאומית אולגה קורקולינה, במסד הנתונים הקולנועיים IMDb (באנגלית) אולגה קורקולינה, באתר AllMovie (באנגלית) אולגה קורקולינה (אורכב 04.09.2014 בארכיון Wayback Machine), באתר איגוד האתלטיקה בישראל אלופי ואלופות ישראל באתלטיקה באתר gbrathletics (באנגלית) ארז דבורה, "קיק-אס 2": מכות בלי פאנץ', באתר ynet, 18 באוגוסט 2013 עמנואלה עמיחי רוקדת את שירת אביה, באתר הארץ, 26 ביולי 2013 - הצגה בהשתתפות קורקולינה. 50 התוצאות הטובות בכל הזמנים - קפיצה לגובה, באתר איגוד האתלטיקה בישראל רמי היפש, קפיצה לגובה: מעיין פורמן הגיעה לשיא, באתר הארץ, 27 במאי 2010 שיא ישראלי לנאור גרין בריצה ל-400 מטר, באתר ONE‏, 14 ביולי 2002 50 התוצאות הטובות בכל הזמנים - הדיפת כדור ברזל, באתר איגוד האתלטיקה בישראל 50 התוצאות הטובות בכל הזמנים - הטלת כידון, באתר איגוד האתלטיקה בישראל 50 התוצאות הטובות בכל הזמנים - יידוי פטיש, באתר איגוד האתלטיקה בישראל 50 התוצאות הטובות בכל הזמנים - קרב שבע, באתר איגוד האתלטיקה בישראל
סנטנה (אמאפה)

סנטנה (בפורטוגזית: Santana) היא עיר בדרום-מזרח מדינת אמאפה שבברזיל. זוהי העיר הקטנה יותר באמאפה, היא למעשה מהווה פרבר של בירת המדינה מקאפה ושתי הערים יחדיו יוצרות אזור מטרופוליני. העיר שוכנת במרחק קצר מאוד מקו המשווה ומדרום לה זורם נהר האמזונאס. סנטנה הוקמה בשנת 1758 ומבחינה היא הייתה חלק ממקאפה וב-1981 היא הוגדרה כמחוז משנה של העיר. ב-1 בינואר 1982 קיבלה סנטנה מעמד של עיר נפרדת. מדיה וקבצים בנושא סנטנה (אמאפה) בוויקישיתוף אתר האינטרנט הרשמי של סנטנה (בפורטוגזית ברזילאית)
סנטנה

סנטנה הוא שם משפחה. האם התכוונתם ל... ג'ונתן סנטנה חרה - כדורגלן פרגוואי-ארגנטינאי ניבאלדו בטיסטה סנטנה - כדורגלן ברזילאי קרלוס סנטנה – מוזיקאי וגיטריסט מקסיקני, מנהיג להקת סנטנה סנטנה – להקת רוק אמריקאית המבוססת סביב הגיטריסט קרלוס סנטנה ‏Santana‏ – אלבום הבכורה של סנטנה Santana III – אלבומה השלישי של סנטנה רמדאן סנטנה – כדורגלן אינדונזי שונות סנטנה – עיר בדרום-מזרח מדינת אמאפה שבברזיל סנטנה – רשות מקומית בצפון האי מדיירה שבפורטוגל
אויאפוקי

אויאפוקי (בפורטוגזית: Oiapoque) היא עיירה בצפון מדינת אמאפה שבברזיל. העיירה שוכנת בסמיכות לנהר הנושא את אותו שם והמהווה את הגבול בין ברזיל לבין גיאנה הצרפתית וגשר, שנבנה בשנת 2011, והחוצה את נהר זה מקשר בין אויאפוקי עם העיירה סן ז'ורז' שמעבר לגבול. כעיירה השוכנת בצפון חופה של ברזיל, נחשבת אויאפוקי כנקודה הצפונית ביותר בארץ, למרות שקיימות נקודות צפוניות יותר במדינת רוריימה. יחד עם זאת, אויאפוקי היא עיר החוף הצפונית ביותר בברזיל ושטחה המוניציפלי משתרע לאורך יותר ממחצית גבולה הצפוני של מדינת אמאפה. מקובל להניח שנהר אויאפוקי התגלה על ידי מגלה הארצות הספרדי ויסנטה יאנייס פינסון (Vicente Yáñez Pinzón) בראשית המאה ה-16. הנהר נקרא בשמות שונים עד אשר השם אויאפוקי הוכנס לשימוש רשמי בראשית המאה ה-20, כאשר סכסוך טריטוריאלי בין ברזיל לבין צרפת הגיע לפתרון על ידי בוררות שווייצרית. בראשית המאה ה-20 פעל בתחומי אויאפוקי מחנה מאסר שבו נכלאו אנרכיסטים ומיליטנטים ברזילאים שנדונו לעבודת פרך. מדיה וקבצים בנושא אויאפוקי בוויקישיתוף אתר האינטרנט הרשמי של אויאפוקי
פורטו גרנדה

פורטו גרנדה (בפורטוגזית: Porto Grande) היא עיירה בדרום-מזרח מדינת אמאפה שבברזיל. העיירה הוקמה בשנת 1992. מדיה וקבצים בנושא פורטו גרנדה בוויקישיתוף אתר האינטרנט הרשמי של פורטו גרנדה זוטות ים: איי כף ורדה, תורן, 6 במאי 1962 ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
ליניארס

ליניארס (בפורטוגזית: Linhares) היא עיר במדינת אספיריטו סאנטו שבברזיל. העיר שוכנת במרחק של 135 ק"מ מצפון לבירת המדינה ויטוריה והיא הגדולה מכל ערי המדינה בשטחה. ליניארס קרויה על שמו של רודריגו סוזה קוטינו (Rodrigo de Souza Coutinho), שקיבל מאת מריה הראשונה, מלכת פורטוגל את תואר האצולה רוזן ליניארס וכיהן כשר בממשלות ברזיל בתחילת המאה ה-19. האזור בו שוכנת כיום ליניארס היה מיושב על ידי שבטי האימורה (Aimoré, בפורטוגזית: Botocudo). העיירה, שנוסדה על ידי המתיישבים האירופאים ב-22 באוגוסט 1800 הוחרבה על ידי האינדיאנים במהלך מלחמה שהתקיימה ב-1809. פדרו השני, קיסר ברזיל ביקר במקום ב-1860 והאי בו הוא הציב את רגלו נקרא עד היום אי הקיסר. ליניארס הוכרזה כעיר ב-1945, כאשר היא הופרדה משטחה של קולטינה. כלכלת העיר מבוססת בעיקר על מסחר, חקלאות גידול בקר ונפט. פני הקרקע שטוחים ברובם ובסביבה נמצאים אין ספור אגמים. 60 ק"מ ממזרח לעיר פועל חוף נודיסטים. מדיה וקבצים בנושא ליניארס בוויקישיתוף אתר האינטרנט הרשמי של ליניארס המכון לגאוגרפיה וסטטיסטיקה של ברזיל
פרינטינס

פרינטינס (בפורטוגזית: Parintins) היא עיר במזרח מדינת אמזונאס שבברזיל. העיר שוכנת על אי בתוך נהר האמזונאס. פרינטינס ידועה בשל פסטיבל הפולקלור שלה הקרוי בוי הנערך מדי שנה בחודש יוני. בעיר נוהל בשנת 2006 ניסוי בתקן WiMAX לתקשורת אלחוטית במימונה של חברת אינטל. ברזיל אולינדה, ברזיל קניה ניירובי, קניה ארצות הברית מונטגומרי, ארצות הברית טורקיה איסטנבול, טורקיה מצרים לוקסור, מצרים מדיה וקבצים בנושא פרינטינס בוויקישיתוף אתר האינטרנט הרשמי של פרינטינס Kanellos, Michael (2006-09-20). "Intel builds Internet city on Amazon island". CNET News.com. ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.